नेपाली कांग्रेसको १४औं महाधिवेशन
नेपालको सबैभन्दा ठूलो, पुरानो तथा सत्तारूढ दल नेपाली कांग्रेसको १४औं महाधिवेशन वडा देखि केन्द्र सम्म नेतृत्व छान्न भइरहेको एक पूर्ण लोकतान्त्रीक प्रक्रिया हो। ८.५ लाख क्रियाशील सदस्यको सहभागितामा यो भै रहँदा नेतृत्वका आकांक्षी हरु उमेदवरी घोषणा गर्दै होमिएका छन्। 

१४औं महाधिवेशनले कांग्रेसमा कोषाध्यक्ष बाहेक सबै पदाधिकारी निर्वाचित गर्नेछ। यसअघि सभापति, एक महामन्त्री र कोषाध्यक्ष पदमा निर्वाचन हुने गरेको थियो। उपसभापति, एक महामन्त्री र सह–महामन्त्री सभापतिले मनोनित गर्ने व्यस्था थियो। तर, यो पटक भने कोषाध्यक्ष बाहेकका सबै पदाधिकारी निर्वाचित हुनेछन्। यसअघि कांग्रेसको ८५ सदस्यीय केन्द्रीय समिति थियो। अब केन्द्रीय समितिको आकार बढेर केन्द्रीय समिति १६९ सदस्यीय हुनेछ। 

कांग्रेसमा एक सभापति, दुई उपसभापति, दुई महामन्त्री र आठ सहमहामन्त्री गरी १३ पदाधिकारी निर्वाचित हुने व्यवस्था छ। पहिलो पटक समानुपातिक प्रतिनिधित्वका आधारमा सह–महामन्त्रीको चुनिनेछन्। एक महिला, आदिवासी जनजाती एक, दलित एक, मधेशी एक, खसआर्य एक, थारु एक, मुस्लिम एक र पिछडिएको क्षेत्रबाट एक गरी आठ जना सह–महामन्त्री निर्वाचित हुनेछन्। कोषाध्यक्ष भने सभापतिले मनोनित गर्ने व्यवस्था गरिएको छ। 

यस्तै खुला केन्द्रीय सदस्य ३५ जना, महिला ९ जना, सात प्रदेशबाट तीन जनाका दरले २१ जना, दलित तर्फबाट ९, आदिवासी जनजाति तर्फबाट १५, खसआर्य तर्फबाट १३, मधेसी ९, थारु ४, मुस्लिम तीन र पिछडिएको क्षेत्रबाट एक जना केन्द्रीय सदस्य निर्वाचित हुनेछन्। यस्तै समावेशी सिद्धान्तका आधारमा सभापतिले ३३ जना केन्द्रीय सदस्य मनोनित गर्न पाउनेछन्।

नेतृत्वका निम्ति चुनाव 
केन्द्रीय स्तरमा एक सभापति, दुइ उपसभापति र महामन्त्री का साथै ८ सह महामन्त्री रहने विधानमा व्यवस्था छ। यसका निम्ति विभिन्न व्यक्तित्व हरुले उमेदवारी घोषणा गरेका छन्।

सभापति

पहिलो चरण

दोस्रो चरण

उपसभापति

सन्दर्भ 
नेपाली कांग्रेस